|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA**  **Upravni odjel za gospodarstvo, komunalne djelatnosti i poljoprivredu** |

KLASA: 320-02/21-01/33

URBROJ: 2137/1-04/15-21-02

Koprivnica,12. listopada 2021.

**ŽUPANIJA: KOPRIVNIČKO-KRIŽEVAČKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU KLOŠTAR PODRAVSKI**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18., 115/18. i 98/19.) i članka 8. Odluke o ustrojstvu i djelokrugu upravnih tijela Koprivničko-križevačke županije („Službeni glasnik Koprivničko-križevačke županije" broj 18/19. i 13/20.) Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 12. listopada 2021. godine, donio je

**Program**

**raspolaganja poljoprivrednim zemljištem**

**u vlasništvu Republike Hrvatske za Općinu Kloštar Podravski**

**SADRŽAJ PROGRAMA** :

1. Ukupna površina poljoprivrednog zemljišta u vlasništvu Općine Kloštar Podravski, iznosi: 4,4671 **hektara.**
2. Podaci u dosadašnjem raspolaganju

Temeljem članka 40. Zakona o poljoprivrednom zemljištu („Narodne Novine“ broj 152/08, 21/10) i Odluke o izboru najpovoljnije ponude za prodaju poljoprivrednog zemljišta u vlasništvu Republike Hrvatske na području Općine Kloštar Podravski od 10. svibnja 2007.god., na koju je dalo Suglasnost Ministarstvo poljoprivrede, ribarstva i ruralnog razvoja (KLASA: 320-02/07-01/1014, URBROJ: 525-09-1-0364/10-2, od 21. svibnja 2010.god., Općina Kloštar Podravski, zastupana po općinskom načelniku u ime Republike Hrvatske, dana 03. studenog 2010.god., sklapa s kupcem Ugovor o prodaji poljoprivrednoga zemljišta u vlasništvu Republike Hrvatske na području Općine Kloštar Podravski za: k.o. Kloštar, kč.br. 846, površine 0,4780 ha.

Povodom zahtjeva za mirno rješavanje spora kojim je podnositelj zahtjeva tražio priznanje prava vlasništva na nekretnini i to na k.č.br. 2284/2 oranica u Rakitki s 1 j i 329 čhv, upisanu u zk.ul.br. 900 k.o. Kloštar Podravski, stranke temeljem dokumentacije koja se nalazi u spisu Općinskog državnog odvjetništva u Koprivnici broj N-DO-98/2019 te iskaza svjedoka i podnositelja zahtjeva danih pred Općinskim sudom u Koprivnici, Stalna služba u Đurđevcu u postupku osiguranja dokaza pod brojem R1-14/2020, suglasno utvrđuju da je podnositelj zahtjeva temeljem zamjene i kupoprodaje koju su izvršili njeni pravni prednici stekao pravo vlasništva na predmetnoj nekretnini.

**T-1 Prikaz dosadašnjeg raspolaganja po svim oblicima – površina u ha**

|  |  |  |  |
| --- | --- | --- | --- |
| REDNI BROJ | OBLIK RASPOLAGANJA  (skraćeni naziv iz ugovora) | UKUPAN BROJ UGOVORA | UKUPNA POVRŠINA PO UGOVORIMA |
| 1. | zakup | **0** | **0** |
| 2. | dugogodišnji zakup | **0** | **0** |
| 3. | koncesija | **0** | **0** |
| 4. | privremeno korištenje | **0** | **0** |
| 5. | Prodaja s obročnom otplatom | **0** | **0** |
|  |  |  | **0** |

1. Sumarni pregled površina poljoprivrednog zemljišta u vlasništvu Republike Hrvatske prema oblicima raspolaganja za Općinu Kloštar Podravski

**T-2 Prikaz ukupnih površina po oblicima raspolaganja** :

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **0,8984 ha** | k.o. Kloštar Podravski, k.č.br. 812/5, VN |
| površine određene za **prodaju**  - jednokratno, maksimalno  do 25% | **1,0054 ha** | k.o. Prugovac, k.č.br. 2603, VN  k.o. Prugovac, k.č.br. 2604, VN  k.o. Prugovac, k.č.br. 2605/1, VN |
| površine određene za **zakup** | **2,5183 ha** |  |
| površine određene za **zakup za ribnjake** | **0** |  |
| površine određene za **zakup zajedničkih pašnjaka** | **0** |  |
| površine određene za **ostale namjene**  - jednokratno, maksimalno  do 5% | **0,0450 ha** | k.o. Budančevica, k.č.br.375/2 PSNO  k.o. Prugovac, k.č.br. 844/2 PSNO |

**MAKSIMALNA POVRŠINA ZA ZAKUP iznosi: 0,7013 ha**

Maksimalna površina za zakup jednaka je površini najveće katastarske čestice za predviđeni oblik raspolaganja – zakup, k.o.Suha Katalena, k.č.br. 1556, način uporabe-oranica,P2.

S obzirom na to da Općina Kloštar Podravski do donošenja ovog Programa nije raspolagala postojećim poljoprivrednim zemljištem u vlasništvu Republike Hrvatske na svom području, nije bilo moguće odrediti maksimalnu površinu za zakup sukladno članku 30. stavku 3. Zakona o poljoprivrednom zemljištu („Narodne Novine“ broj 20/18. 115/18. 98/19.).

Također, na području Općine Kloštar Podravski katastarske čestice poljoprivrednog zemljišta u vlasništvu Republike Hrvatske raštrkane su unutar katastarskih općina te nema katastarskih čestica koje bi zajedno činile veće poljoprivredne površine od 0,7013 ha.

**Tablica Prikaz raspolaganja po katastarskim česticama i oblicima raspolaganja je u prilogu u Excelu**.

**NAPOMENA/OBRAZLOŽENJE** **UZ PROGRAM RASPOLAGANJA**(određene specifičnosti za područje jedinice lokalne samouprave):

|  |
| --- |
| Zakonom o poljoprivrednom zemljištu („Narodne novine“ broj 20/18.,115/18. i 98/19.)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika.  Dana 09. rujna 2021. godine, nakon proteka zakonskog roka 11. lipnja 2018. Općina Kloštar Podravski dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Prijedlog Programa sa prilozima na donošenje, sukladno članku 101. stavku 5. Zakona.    **Dosadašnje raspolaganje poljoprivrednim zemljištem na području Općine Kloštar Podravski**    Za poljoprivredno zemljište u vlasništvu Republike Hrvatske, a na području Općine Kloštar Podravski do sada nije bio izrađen Program raspolaganja poljoprivrednim zemljištem u vlasništvu Republike Hrvatske za Općinu Kloštar Podravski.  Dana 03. studenog 2010.god. izvršena je jednokratna prodaja kč.br. 846 k.o. Kloštar Podravski, površine 0,4780 ha.  Tijekom 2020.god. na temelju zahtjeva za priznanje vlasništva izvršen povrat k.č.br. 2284/2 oranica u Rakitki s 1 j i 329 čhv, upisanu u zk.ul.br. 900 k.o. Kloštar Podravski.  **Raspolaganje poljoprivrednim zemljištem prema predloženom Programu za općinu Kloštar Podravski**  **Na području Općine Kloštar Podravski je utvrđeno ukupno 4,4671 ha.**  Temeljem očitovanja Koprivničko – križevačke županije, Upravnog odjela za opću upravu i imovinska prava (KLASA: 943-01/20-01/16, URBROJ: 2137/1-08/01-20-2, od 21. travnja 2020.god.), predviđeno je 0,8900 ha na području k.o. Kloštar Podravski, kao naknadu za imovinu oduzetu za vrijeme jugoslavenske komunističke vladavine. Općina Kloštar Podravski u spomenutu svrhu predvidjela je čestice na području k.o. Kloštar Podravski: k.č.br. 2291, 2359/382, 812/5, 842/1 u površini **od 0,8984 ha.**  Ovim Program za prodaju jednokratno, sukladno članku 30. Zakona, određena je **površina od 1,0054 ha** što iznosi približno 25% ukupne površine poljoprivrednog zemljišta u vlasništvu države na području Općine Kloštar Podravski.  Za zakup putem javnog natječaja na rok od 25 godina s mogućnošću produljenja za isto razdoblje, ovim Programom određena je površina poljoprivrednog zemljišta u vlasništvu države koja **iznosi 2,5183 ha**.  Maksimalna površina za zakup iznosi**: 0,7013 ha.**  Za zakup za ribnjake nisu određene površine poljoprivrednog zemljišta.  Za zakup zajedničkih pašnjaka nisu određene površine poljoprivrednog zemljišta.  Za ostale namjene – jednokratno, ovim Programom određena je površina poljoprivrednog zemljišta u vlasništvu države koja iznosi: **0,0450 ha**.  **Popis katastarskih čestica poljoprivrednog zemljišta u vlasništvu Republike Hrvatske s predviđenim oblikom raspolaganja za Općinu Kloštar Podravski nalazi se u Excel tablici koja čini prilog ovog Programa.**    Na kopiji katastarskog plana sa podlogom digitalne ortofoto karte Općine Kloštar Podravski prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.  Sukladno očitovanju Hrvatskog centra za razminiranje Općina Kloštar Podravski se ne nalazi u minski sumnjivom području (MSP-u).  Na kopiji katastarskog plana s podlogom digitalne ortofoto karte Općine Kloštar Podravski prikazane su sve katastarske čestice poljoprivrednog zemljišta u vlasništvu Republike Hrvatske prema predviđenim oblicima raspolaganja.  Sukladno očitovanju Hrvatskih šuma d.o.o. – UŠP Koprivnica (KLASA: KC/20-01/454, URBROJ: 06-00-05/01-20-02, od 01. travnja 2020.god.), potvrđuje se da su čestice označene kao kč.br. 843/53, 843/54, 1468/15 k.o. Kozarevac i kč.br. 325/7 k.o. Suha Katalena obuhvaćene šumskogospodarskom osnovom.  Sukladno očitovanju Hrvatskih voda – VGI za mali sliv „Bistra“ (KLASA: 325-10/20-04/0000650, URBROJ: 374-3601-1-20-2, od 07. travnja 2020.god.), potvrđuje se da je čestica označena kao kč.br. 1760/2 k.o. Kloštar Podravski u dijelu javno vodno dobro, zaštitni pojas vodotoka „Kozarevac“.  Sukladno očitovanju Koprivničko – križevačke županije, Upravnog odjela za prostorno uređenje, gradnju, zaštitu okoliša i zaštitu prirode, Izdvojeno mjesto rada Đurđevac (KLASA: 350-01/20-03/1, URBROJ: 2137/1-05/105-20-2, od 08. travnja 2020.god.), a uvidom u Prostorni plan uređenja Općine Kloštar Podravski („Službeni glasnik Koprivničko – križevačke županije“ broj 12/03, 5/04 – ispr., 10/07, 10/10, 5/04 – ispr., 1/17 – pročišćeni tekst) te uvidom u Plan navodnjavanja Koprivničko – križevačke županije do 2020.god., te očitovanju Zavoda za prostorno uređenje Koprivničko – križevačke županije (KLASA: 350-01/20-01/02, URBROJ: 2137-14-20-12, od 04. lipnja 2020.god.), potvrđuje se da se čestice označene kao kč.br. 844/2 k.o. Prugovac te kč.br. 147 i 375/2 k.o. Budančevica nalaze unutar planiranih zona za navodnjavanje.  Sukladno očitovanju Hrvatskog centra za razminiranje (KLASA: 213-04/18-06/607, URBROJ: 530-117-05/4-18-02, od 30. kolovoza 2018.god.), potvrđuje se da se k.o. Budančevica, k.o. Kloštar Podravski, k.o. Kozarevac, k.o. Prugovac i k.o. Suha Katalena ne nalaze u minski sumnjivom području (MSP – u).  **Prilozi:**   1. Kopija katastarskog plana za područje Općine Kloštar Podravski, k.o. Kloštar Podravski, k.o. Kozarevac, k.o. Prugovac i k.o. Suha Katalena s označenim poljoprivrednim površinama po obliku raspolaganja sukladno članku 5. Pravilnika o dokumentaciji potrebnoj za donošenje programa raspolaganja poljoprivrednim zemljištem u vlasništvu Republike Hrvatske(„ Narodne novine“ broj 27/18.) 2. Zemljišnoknjižni izvadci i Posjedovni listovi, 3. Uvjerenje Koprivničko – križevačke županije, Upravnog odjela za prostorno uređenje, gradnju, zaštitu okoliša i zaštitu prirode, Izdvojeno mjesto rada Đurđevac (KLASA: 350-01/20-02/98, URBROJ: 2137/1-05/101-20-2, od 12. svibnja 2020.god.), da se prema važećem Prostorom planu uređenja, predmetne čestice nalaze izvan granica građevinskog područja s potrebnom oznakom ukoliko se radi o osobito vrijednom (P1) i vrijednom (P2) poljoprivrednom zemljištu, 4. Očitovanje Koprivničko – križevačke županije, Upravnog odjela za opću upravu i imovinska prava (KLASA: 943-01/20-01/16, URBROJ: 2137/1-08/01-20-2, od 21. travnja 2020.god.), o površini koju je potrebno osigurati kao naknadu za oduzetu imovinu (s obzirom na podnijete, a neriješene zahtjeve) za vrijeme jugoslavenske komunističke vladavine, 5. Uvjerenje Koprivničko – križevačke županije, Upravnog odjela za opću upravu i imovinska prava (KLASA: 943-01/20-01/16, URBROJ: 2137/1-08-01-20-3, od 21. travnja 2020.god. kojim se potvrđuje da nije podnesen zahtjev za povrat ili naknadu oduzete imovine, 6. Očitovanje Hrvatskih šuma d.o.o. – UŠP Koprivnica (KLASA: KC/20-01/454, URBROJ: 06-00-05/01-20-02, od 01. travnja 2020.god.), popis čestica obuhvaćenih, odnosno neobuhvaćenih šumogospodarskom osnovom, 7. Očitovanje Hrvatskih voda – VGI za mali sliv “Bistra” (KLASA: 325-10/20-04/0000650, URBROJ: 374-3601-1-20-2, od 07. travnja 2020.god.), jesu li koje predmetne čestice javno vodno dobro, 8. Očitovanje Zavoda za prostorno uređenje Koprivničko – križevačke županije (350-01/20-01/02, URBROJ: 2137-14-20-12, od 04. lipnja 2020.god.), jesu li koje predmetne čestice u obuhvatu postojećeg i/ili planiranog sustava javnog navodnjavanja, 9. Očitovanje Hrvatskog centra za razminiranje (KLASA: 213-04/18-06/607, URBROJ: 530-117-05/4-18-02, od 30. kolovoza 2018.god.), o katastarskim česticama koje su minirane, a nalaze se na području JLS koje su na popisu miniranih i minski sumnjivih područja, 10. Excel tablica – prikaz raspolaganja po katastarskim česticama i oblicima raspolaganja 11. Prijedlog Programa raspolaganja poljoprivrednim zemljištem u vlasništvu RH Općine Kloštar Podravski |

Program raspolaganja poljoprivrednim zemljištem u vlasništvu RH za Općinu Kloštar Podravski je izrađena u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljena u „Službenom glasniku Koprivničko-križevačke županije“

**UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU**

**KOPRIVNIČKO-KRIŽEVAČKE ŽUPANIJE**

**PROČELNIK**

**Marijan Štimac, dipl. oec.**